EUROOPA PARLAMENDI RESOLUTSIOON,  
10. mai 2012,  
tähelepanekutega, mis on Euroopa Liidu 2010. aasta üldeelarve täitmisele heakskiidu andmist 
käsitleva otsuse lahutamatu osa, VIII jagu – Euroopa Ombudsman  
EUROOPA PARLAMENT,  
— võttes arvesse Euroopa Liidu 2010. aasta üldeelarvet (  1 ), 
— võttes arvesse Euroopa Liidu 2010. aasta raamatupidamise aastaaruannet (KOM(2011) 473 – 
C7-0263/2011) (  2 ), 
— võttes arvesse Euroopa Ombudsmani aastaaruannet eelarve täitmisele heakskiitu andvale asutusele 2010. 
aastal tehtud siseauditite kohta,  
— võttes arvesse kontrollikoja aastaaruannet eelarveaasta 2010 eelarve täitmise kohta koos institutsioonide 
vastustega (  3 ), 
— võttes arvesse vastavalt Euroopa Liidu toimimise lepingu artiklile 287 tehtud kontrollikoja kinnitavat 
avaldust, (  4 ) milles kinnitatakse 2010. aasta raamatupidamise aastaaruande usaldusväärsust ja selle 
aluseks olevate tehingute seaduslikkust ja korrektsust,  
— võttes arvesse Euroopa Liidu toimimise lepingu artikli 314 lõiget 10 ning artikleid 317, 318 ja 319,  
— võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb 
Euroopa ühenduste üldeelarve suhtes kohaldatavat finantsmäärust, (  5 ) eriti selle artikleid 50, 86, 145, 
146 ja 147,  
— võttes arvesse kodukorra artiklit 77 ja VI lisa,  
— võttes arvesse eelarvekontrollikomisjoni raportit (A7-0089/2012),  
1. rõhutab, et oma 2010. aasta aruandes märkis kontrollikoda, et „Euroopa Ombudsmani suhtes kont ­
rollikojal tähelepanekud puuduvad” (punkt 7.31); tuletab siiski meelde, et kontrollikoda palus Euroopa 
Ombudsmanil (edaspidi „ombudsman”) koostada ajutiste teenistujate töölevõtmise eeskirja; on seisuko ­
hal, et kontrollikoda oleks pidanud teda tulemustest teavitama;  
2. märgib, et 2010. aastal oli ombudsmani käsutuses kulukohustuste assigneeringutena kokku 9 332 275 
eurot (2009. aastal oli see summa 9 000 000 eurot) ja assigneeringute täitmismäär oli 89,65 %, mis on 
väiksem määr kui teistel institutsioonidel keskmiselt ja kahe protsendi võrra väiksem kui eelnenud aastal 
(2009. aastal oli see 91,98 %); tõdeb siiski, et täitmise määra muutumine tuleneb peamiselt töötajate 
arvu muutumisest, ja rõhutab, et ombudsmani eelarve on seotud üksnes haldustegevusega: 79 % kulu ­
dest on institutsiooni personalikulud, 15 % ehitiste, mööbli ja seadmetega seotud kulud ning mitme ­
sugused tegevuskulud ja 6 % institutsiooni üldisest tegevusest tekkinud kulud;  
3. nõuab paremat finantsplaneerimist, mis tagaks eelarve tõhusama täitmise;  
4. on rahul sellega, et ombudsman määras 2010. aasta tegevuskavas kindlaks peamised tulemusnäitajad ja 
tulemustabeli, mille abil on võimalik mõõta tegevustulemusi võrdlusanalüüsi alusel; tunneb heameelt 
aasta jooksul tehtud edusammude üle;ET L 286/118 Euroopa Liidu Teataja 17.10.2012  
( 1 ) ELT L 64, 12.3.2010.  
( 2 ) ELT C 332, 14.11.2011, lk 1.  
( 3 ) ELT C 326, 10.11.2011, lk 1.  
( 4 ) ELT C 332, 14.11.2011, lk 134.  
( 5 ) EÜT L 248, 16.9.2002, lk 1.
5. soovib siiski, et selliste juhtumite arv ja osakaal, mille puhul tehakse vastuvõetavuse otsus kuu aja 
jooksul, oleks veelgi suurem; märgib, et praegu on selliste juhtumite määr 66 %;  
6. soovib ühtlasi, et jätkuvalt kasvaks selliste juhtumite arv ja osakaal, mis lahendatakse ühe aasta jooksul; 
märgib, et praegu on selliste juhtumite määr 66 %;  
7. tunneb heameelt selle üle, et on kehtestatud uus kord ajutiste teenistujate töölevõtmiseks ja individuaal ­
sete maksete arvutamiseks;  
8. on rahul 2010. aastal siseauditi teenistuse korraldatud auditiga, milles võeti arvesse 2009. aastal tehtud 
tähelepanekuid ja järeldati, et juhtimis- ja kontrollisüsteem on tõhus, kuid tuleb ellu viia kokku lepitud 
meetmed;  
9. tuletab meelde, et ombudsmani 2010. aasta aruannet käsitleti ühes äsjases algatusraportis, mille parla ­
ment võttis vastu 27. oktoobril 2011; (  1 ) ei soovi seetõttu täiendavaid tähelepanekuid esitada;  
10. soovitab, et ombudsmani 2011. aasta aruanne sisaldaks võimaluse korral peatükki eelarve täitmisele 
heakskiidu andmist käsitleva parlamendi resolutsiooni järelmeetmete kohta ning üksikasjalikku tabelit, 
mis annaks kategooriate, palgaastmete, soo, rahvuse ja täiendusõppes osalemise alusel liigendatuna 
ülevaate kõigist ombudsmani käsutuses olevatest töötajatest.ET 17.10.2012 Euroopa Liidu Teataja L 286/119  
( 1 ) Vastuvõetud tekstid, P7_TA(2011)0467.